open-index/open-wikipedia-markdown huggingface dataset:
Blood at the Orpheum

**"Blood at the Orpheum"** on Ameerika ''metal''-bändi In This Moment esimene kontsertalbum.   

Albumi avaldas digitaalselt Century Media 21. jaanuaril 2014. DVD ja Blu-ray kontserdist oli kaasas nende neljanda spetsiaalselt taasavaldatud albumiga "Blood". Limiteeritud koguses üksik DVD versioon avaldati Euroopas 17. veebruaril.  

## Taust
16. aprillil 2013 kuulutas In This Moment Facebooki vahendusel, et hakkavad filmima oma esimest kontserdi DVD-d Madisonis Wisconsinis Orpheumi teatris. Kontsert filmiti 21. mail ning selleks puhuks tehti eriline lavakujundus, kostüümide vahetused, rekvisiidid ja olid ka tantsijad. See kontsert oli esimene, kus bänd esines oma tantsijatega (nimega Blood Girls). Laulude nimekiri koosnes enamasti "Blood" albumi lugudest ja ka Nine Inch Nails "Hurt" kaverist, mis on selle väljalaske puhul välja jäetud. Samuti sisaldab DVD/Blu-ray versioon intervjuusid Mariaga ja stseene lavatagusest elust. Filmi režissöör oli Brad Golowin ning *live*-audiot miksis ja töötles produtsent Kevin Churko. 

Albumi treiler ilmus YouTube'i 23. detsembril 2013. 10. jaanuaril 2014 laaditi üles ka laul "Beautiful Tragedy" kontsertesituses.

## Laulud

## Video laulude nimekiri

## Koosseis
* Maria Brink – laulusolist, klaver
* Chris Howorth – esikitarr, taustavokaalid
* Tom Hane – trummid
* Randy Weitzel – basskitarr
* Travis Johnson – rütmikitarr
* Kevin Churko – kujundamine, muusika miksimine, tootmine, salvestamine
Heinrich Johann von Winkler

**Heinrich Johann von Winkler** (11. juuli (ukj 22. juuli) 1798 Rakvere – 4. august (ukj 16. august) 1864) oli Eestimaa haridustegelane ja Ulvi mõisnik.

## Elulugu
Heinrich Johann von Winkler sündis Rakvere Kolmainu koguduse pastori Abraham Nicolaus Winkleri (1762−1848) pojana. Õppis Rakvere kreiskoolis ja aastatel 1812−1816 Tallinna kubermangugümnaasiumis, seejärel kuni 1819. aastani Tartu ülikoolis teoloogiat. 1819−1822 täiendas end Bonni ülikoolis. 1823−1826 oli ta Rakvere kreiskoolis õpetaja ja seejärel aastani 1843 inspektor. 1838. aastaks oli ta ülendatud titulaarnõunikuks. 1843−1845 oli Paide kreiskooli inspektor. 1850. aastal oli ta kolleegiuminõunik. Päris 1847. aastal isalt Ulvi mõisa, mis samal aastal tema nimele kinnistati.

## Vaata ka
*Winkler

## Viited

## Välislingid
*Album academicum der Kaiserlichen Universität Dorpat
Usmani rajoon

**Usmani rajoon** (vene keeles *Усманский район*) on 2. järgu haldusüksus (munitsipaalrajoon) Venemaal Lipetski oblasti lõunaosas. Rajooni keskus on Usmani linn.

Rajoon piirneb põhjas Grjazi rajooniga, idas Dobrinka rajooniga, lõunas Voroneži oblastiga, läänes Hlevnoje rajooniga ja loodes Lipetski rajooniga.

Rajooni pindala on 1910 km². Elanike arv oli 2012. aastal 50 453, 2009. aastal 50 403 ja 2002. aastal 54 027.

Usmani rajoonis on 65 asulat, mis kuuluvad ühe linnaasunduse (Usmani linna) ja kahekümne nelja külaasunduse koosseisu.

Rajooni tähtsaim jõgi on Usmani jõgi.

## Viited
Vendée keskmine grifoon

**Vendée keskmine grifoon** on Prantsusmaalt Vendée departemangust pärinev koeratõug (grifoon).

Tõustandardis on koera kasutuse kohta kirjas järgmist: "Seda hagijat kasutatakse jahikoerana suurte metsloomade jahil, samuti rebase- ja jänesejahil. Nad on harjunud töötama väikestes karjades."

## Viited

## Kirjandus
* Renée Willes: *All världens hundraser*, Bromma 2003, ISBN 91-89090-79-9
* Carl-Johan Adlercreutz: *Hundar i världen*, Västerås 2006, ISBN 91-534-2870-6
* Bo Bengtson: *All världens hundar*, Stockholm 1995, ISBN 91-86448-34-X
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid

* Vendeeni keskmine grifoon koer.ee saidil
Grjazi rajoon

**Grjazi rajoon** (vene keeles *Грязинский район*) on 2. järgu haldusüksus (munitsipaalrajoon) Venemaal Lipetski oblasti idaosas. Rajooni keskus on Grjazi linn.

Rajoon piirneb põhjas Dobroje rajooniga, idas Tambovi oblastiga, kagus Dobrinka rajooniga, lõunas Usmani rajooniga ja läänes Lipetski rajooniga.

Rajooni pindala on 1440 km². Elanike arv oli 2012. aastal 75 827, 2009. aastal 72 904 ja 2002. aastal 73 622.

Grjazi rajoonis on 63 asulat, mis kuuluvad ühe linnaasunduse (Grjazi linna) ja kuueteistkümne külaasunduse koosseisu.

Rajooni tähtsamad jõed on Voroneži jõgi, Matõra, Baigora, Dvuretška ja Lukavka; lisaks asub rajoonis Matõra veehoidla.

## Viited
Perepelõtššja

**Perepelõtššja** (ukraina keeles Перепеличчя) on küla Ukrainas Vinnõtsja oblastis Nemõrivi rajoonis. Elanike arv on 180. Pindala on 1,21 km².


Експедиція (258).jpg
Winkler

**Winkler** (ka **Winckler**) on Tüüringist Sulzast pärit baltisaksa literaadi- ja aadlisuguvõsa.

## Ajalugu
Perekonnaliin sai alguse XVI sajandil elanud Sulza pastori Bartholomäus Winkleriga. Tema pojapoeg Abraham Winkler (1606−1657) rändas pärast ülikoolistuudiumi lõpetamist Eestimaale, kus temast sai 1642. aastal Tallinna Toomkoguduse pastor. Tema järeltulijaid valiti nii Eestimaa kui Liivimaa pastoriteks, kokku võrsus neid suguvõsa liikmete hulgast 12. Tallinna Pühavaimu pastor Theodor Winkler (1686−1735) rajas suguvõsa Liivimaa liini. 

Tema vend, Järva-Jaani pastor Reinhold Winkler (1686−1733) oli perekonna aadliliini rajajaks. Viimase pojapoeg Rakvere pastor Abraham Nicolaus Winkler (1762−1848) sai teenistuse eest Püha Vladimiri IV ja Püha Stanislavi III klassi ordeni kavaleriks ning ta tõsteti selle alusel Vene pärusaadliku seisusse. Winklereid küll ei immatrikuleeritud Eestimaa rüütelkonda, kuid 1858. aastal võeti nad Peterburi ja 1877. aastal Eestimaa kubermangu aadlisuguvõsaraamatusse.

## Suguvõsa liikmeid
*Abraham Winkler (1606−1657), Tallinna Toomkoguduse pastor, Lääne ja Ida-Harju praost, kuningliku Eestimaa konsistooriumi eesistuja
*Abraham Winkler (1649−1696), Rapla pastor
*Samuel Matthäus Winkler (1676−1710), Märjamaa pastor
*Johann Abraham Winkler vanem (1676−1742), Koeru, Järva-Jaani koguduse pastor, Eestimaa konsistooriumi eesistuja, Järva praostkonna praost
*Theodor Winkler (1686−1735), Tallinna Pühavaimu pastor
*Reinhold Winkler (1686−1733), Järva-Jaani pastor
*Johann Abraham Winkler (1722−1769), Viljandi pastor
*Reinhold Johann Winkler (1731−1795), Tallinna Oleviste pastor
*Abraham Nicolaus von Winkler (1762−1848), Vene pärusaadlik, Ulvi mõisnik, Rakvere pastor, Viru praostkonna praost
*Reinhold Johann Winkler (1767−1815), Jüri ja Tallinna Toomkoguduse pastor
*Heinrich Johann von Winkler (1798−1864), Ulvi mõisnik, õpetaja, kooliinspektor Rakveres
*Constantin Winkler (1809−1855), Rakvere pastor
*Reinhold Winkler (1838−1895), Karja pastor, Saaremaa superintendent, Saaremaa praost
*Heinrich Georg Anton Nicolaus von Winkler (1839−1911), Ulvi mõisnik
*Rudolf Adam Winkler (1855−1917), Jüri ja Tallinna Toomkoguduse pastor, Ida-Harju praost, ajaloolane
*Reinhold Emil Gustav von Winkler (1874−1946), põllumees, Vasta ja Unukse mõisnik
*Alexander Rudolf Otto Heinrich von Winkler (sünd. 1875), Ulvi mõisnik
*Hans Arnold Otto von Winkler (1886−1930), põllumees, Massu, Mõisaküla ja Voose mõisnik

## Winklerite mõisavaldused
*Eestimaa:
**Massu (*Massau*) (1911−1917), Mõisaküla (*Moisaküll*) (1911−1917), Ulvi (*Oerthen*) (1809−1820 pandi-, 1820−1919 pärusvaldus), Unukse (*Unnuks*) (1896−1919), Vasta (*Waschel*) (1896−1919), Voose (*Wosel*) (1911−1917)

## Viited

## Kirjandus
*Aarma, Liivi. *Põhja-Eesti vaimulike lühielulood 1525-1885*. Tallinn: Vali Press OÜ, 2007. Lk 286-91.
*Adelheim, Georg.* Revaler Ahnentafeln*. Tallinn: F. Wassermann, 1935. Lk 287-92.
*Winkler, Rudolf (koost.). *Geschichte der Familie Winkler in Estland*. Theil I, bis 1795. Reval: 1898.
## Välislingid
*
Marussõne

**Marusõne** (ukraina keeles Марусине) on küla Ukrainas Vinnõtsja oblastis Tultšõni rajoonis. Elanike arv on 5. Pindala on 0,164 km².
Tupõtšiv

**Tupõtšiv** (ukraina keeles Тупичів) on küla Ukrainas Tšernigivi oblastis Tšernihivi rajoonis (varem asus Horodnja rajoonis). Elanike arv on 1380.
Mafia III

**"Mafia III"** on kolmas mäng Mafia videomängude sarjast. Mäng jõudis müügilettidele 7. oktoobril 2016. Mäng tehti saadavaks platvormidele Microsoft Windows, PlayStation 4 ja Xbox One. MacOS-i versioon ilmus 11. mail 2017.

Mängu tegevus toimub 1968. aastal väljamõeldud New Bordeaux' linnas, mis on kujundatud New Orleansi põhjal. Mängu peategelane on afroameeriklasest Vietnami sõja veteran Lincoln Clay.

## Vaata ka
*"Mafia III Soundtrack"
Dobrinka rajoon

**Dobrinka rajoon** (vene keeles *Добринский район*) on 2. järgu haldusüksus (munitsipaalrajoon) Venemaal Lipetski oblasti lõunaosas. Rajooni keskus on Dobrinka asula.

Rajoon piirneb põhjas ja idas Tambovi oblastiga, lõunas Voroneži oblastiga, läänes Usmani rajooniga ning loodes Grjazi rajooniga.

Rajooni pindala on 1680 km². Elanike arv oli 2012. aastal 36 787, 2009. aastal 38 557 ja 2002. aastal 40 809.

Dobrinka rajoonis on 116 asulat, mis kuuluvad kaheksateistkümne külaasunduse koosseisu.

Rajooni tähtsamad jõed on Tšamlõk, Plavitsa, Matrjonka ja Bitjug.

## Viited
Viitivka

**Viitivka** (ukraina keeles Війтівка) on küla Ukrainas Vinnõtsja oblastis Beršadi rajoonis. Elanike arv on 4434.


Церква у Війтівці 2.jpg|Viitivka kirik.
Nélson Semedo

**Nélson Cabral Semedo** (sündinud 16. novembril 1993 Lissabonis) on Portugali jalgpallur, kes mängib paremkaitsjana Inglismaa Premier League'i klubis Wolverhampton Wanderers ja Portugali jalgpallikoondises.

## Klubikarjäär
### Algusaastad
2008. aastal liitus Semedo Portugali klubi Sintrense noorteakadeemiaga.

Põhimeeskonnas debüteeris ta 2011. aastal.

12. jaanuaril 2012 liitus Semedo juba Portugali kõrgliiga klubiga Benfica, sõlmides 5-aastase lepingu.

Esimese hooaja veetis ta laenul kodumaa kolmanda divisjoni klubis CD Fátima. 

Peale laenult naasmist 2012. aastal kuulus ta järgmised neli aastad Benfica B-meeskonna rivistusse. 

Esimeeskonnas debüteeris Semedo 9. augustil 2015 Sporting CP vastu, kui Benfica kaotas 0:1 Portugali superkarikas.

Hooaegadel 2015–16 ja 2016–17 tuli ta klubiga Portugali meistriks ning võitis 2015–16 hooajal liigakarika ja 2016–17 hooajal ka Portugali karika.

### Barcelona
13. juulil 2017 siirdus Semedo 30 miljoni euro eest Hispaania kõrgliiga klubisse Barcelona. 

Ta debüteeris klubi meeskonnas 16. augustil 2017 Hispaania superkarika korduskohtumises Madridi Realiga, mille Barcelona kaotas võõrsil 2:0.

## Koondisekarjäär
Semedo tegi oma debüüdi Portugali jalgpallikoondises 11. oktoobril 2015, kui koondis alistas EM-i valikmängu raames Serbia võõrsil 2:1.

2017. aasta Konföderatsioonide karikal kuulus ta koondise koosseisu. Semedo mängis alagrupi viimases mängus Uus-Meremaaga, aidates Portugalil võita 4:0. Semedo sai taas platsile kolmanda koha mängus, kus ta sai 106. minutil punase kaardi, aga koondis suutis ikkagi alistada Mehhiko 2:1.

## Saavutused
### Klubid
;Benfica
*Primeira Liga: 2015–16, 2016–17
*Taça de Portugal: 2016–17
*Taça da Liga: 2015–16
*Portugali superkarikas: 2016

;Barcelona
*La Liga: 2017–18, 2018–19
*Copa del Rey: 2017–18
*Supercopa de España: 2018

### Rahvuskoondis
;Portugal
* Pronksmedal 
** Konföderatsioonide karikas: 2017

## Viited

## Välislingid

* Profiil FC Barcelona kodulehel
Lytorhynchus levitoni

***Lytorhynchus levitoni*** on maoliik teravkoonnastiku perekonnast.

*Lytorhynchus levitoni* eristub oma sugulastest ninamiku kuju, soomuste arvu ja värvistuse järgi. 

*Lytorhynchus levitoni* elab Iraanis Z̄āgrose mäestikus. 

## Välislingid
*Farhang Torki, *[http://www.tandfonline.com/doi/abs/10.1080/09397140.2017.1299319?journalCode=tzme20 Description of a new species of Lytorhynchus (Squamata: Colubridae) from Iran]*, *Zooloogy in the Middle East*, lk 109-116, avaldatud 5. märtsil 2017
* Sissekanne Facebookis
*Peter Uetz, Jakob Hallermann. Roomajate andmebaas: *[http://reptile-database.reptarium.cz/species?genus=Lytorhynchus&species=levitoni&search_param=%28%28genus%3D%27Lytorhynchus%27%2Cexact%29%29 Lytorhynchus levitoni TORKI, 2017]*
Richard Macneil

**Richard Macneil** (sündinud 1958) on iseõppinud kunstnik, kes on alati töötanud loomevaldkonnas. Tema maalidel on unikaalne stiil. 

Tema esimene töökoht oli portselanivabrikus Worcester Royal Porcelain. Ta on töötanud skulptuuri-, keraamika- ja graafikavaldkonnas nii Ühendkuningriigis kui ka rahvusvaheliselt.

Palju aastaid veetis kunstnik ka USA-s, kus tema ettevõte Bronn tootis suuri eksklusiivseid skulptuure. Üks tema töödest kaunistab ka Valge Maja Ovaalkabinetti.

Pärast Ühendkuningriiki naasmist sai temast paljudeks aastateks vabakutseline kunstnik ja kaartide disainer. 2009. aastal lõi ta koos abikaasa ja poegadega perefirma Macneil Studio. Ettevõte tegeleb Richard Macneili tööde kasutamise õiguste müügiga. Firmal läheb hästi ja Macneili tööd kaunistavad paljusid kinke-, kodutarbe- ja paberitooteid üle maailma.
Heli Viisimaa

**Heli Viisimaa** (13. detsember 1918 – 8. oktoober 1996) oli eesti näitleja.

1934. aastal lõpetas ta Lüganuse täienduskooli, 1941. aastal lõpetas Tallinna Konservatooriumi Riikliku Lavakunstikooli.

Aastatel 1941–1944 oli ta Tallinna Töölisteatri näitleja. Aastatel 1944–1949 töötas Estonias ja 1949–1950 Tallinna Riiklikus Draamateatris. 1951. aastal töötas lühikest aega Rakvere Teatris. Aastatel 1951–1961 oli ta Vanemuise teatri näitleja. Aastatel 1962–1971 töötas Eesti Televisioonis.

Ta on maetud Tallinna Metsakalmistule.

## Tunnustus
*1957 Eesti NSV teeneline kunstnik

## Isiklikku
Aarne Viisimaa oli tema onu. Vello Viisimaa oli tema onupoeg. 1949. aastast oli Heli Viisimaa abielus Ants Lauteriga.

## Viited

## Välislingid
*Eesti Entsüklopeedia. Viisimaa, Heli
Dobroje rajoon

**Dobroje rajoon** (vene keeles *Добровский район*) on 2. järgu haldusüksus (munitsipaalrajoon) Venemaal Lipetski oblasti idaosas. Rajooni keskus on Dobroje küla.

Rajoon piirneb põhjas Tšaplõgini rajooniga, idas Tambovi oblastiga, lõunas Grjazi rajooniga, edelas Lipetski rajooniga, läänes Lebedjani rajooniga ja loodes Lev Tolstoi rajooniga.

Rajooni pindala on 1316 km². Elanike arv oli 2012. aastal 23 826, 2009. aastal 19 058 ja 2002. aastal 26 821.

Dobroje rajoonis on 45 asulat, mis kuuluvad seitsmeteistkümne külaasunduse koosseisu.

Rajooni tähtsaim jõgi on Voroneži jõgi.

## Viited
Apollon Edelson

**Apollon Edelson** (venepäraselt *Аполлон Николаевич Эдельсон*; 1827 Rjazan – 2. veebruar 1896 Riia) oli saksa päritolu arhitekt, kes tegutses peamiselt Riias.

## Elulugu
Ta oli pärit venestunud saksa perekonnast. Ta lõpetas Peterburis Ehituskooli (Peterburi tsiviilinseneride instituudi eelkäija) ehitusinsenerina ja töötas peamiselt Riias, kus ta oli alates 1858. aastast Riia õigeusu piiskopkonna arhitekt. Tema projekteeritud ehitisi on ka mujal Läänemere kubermangudes, Eestis on ta tuntud peamiselt õigeusu kirikute järgi, mis on ehitatud tema tüüpprojekti järgi. 

## Looming
### Riias
*1862 Neeva Aleksandri kiriku kellatorn Brīvības iela 56
*1871 käsitööliste kooli maja Aspazijas bulvāris 36/38 (praegu hotell Metropol)
*1889 Issanda Muutmise kirik Sarkandaugavas 
*1891–1892 Kristuse Käteta Tehtud Ikooni kirik Torņakalnsi õigeusu kalmistul Vienības gatve 76
*1891–1895 Püha Kolmainu kirik Āgenskalnsis Meža iela 2. Edelson osales selle projekteerimisel ja ehitamisel aastatel 1891–1894
*1893–1895 Peaingel Miikaeli kirik Maskavas iela 170
*18?? elumaja Ausekļa ielā 16
*18?? elumaja Aristida Briāna ielā 12
*18?? elumaja Dzirnavu ielā 18
*18?? elumaja Brīvības ielā 80
*18?? puidust elumaja Maskavas iela 11/13 (ümber ehitatud)

### Kuramaal
*1890–1892 Kūolka Kristuse Sündimise õigeusu kirik

### Põhja-Liivimaal (Liivimaa Eesti osas)
*1861–1864 Mustvee õigeusu kirik
*1866 Muhu-Hellamaa Peetruse ja Pauluse kirik
*1866 Uduvere Apostel Jakobi kirik
* 1865–1866 Kalli Ristija Johannese kirik
* 1866–1867 Tori Kristuse Sündimise kirik
* 1866–1868 Lelle Püha Kolmainu kirik
* 1868 Vändra Pühade Apostlite Peetruse ja Pauluse kirik
*1867–1868 Rõngu Issanda Taevaminemise kirik (õhiti 1961. aastal)
*1870–1872 Häädemeeste Issanda Muutmise kirik
*1868 Karksi-Nuia Püha Aleksei kirik
*1891 Suislepa Püha Katariina kirik
*1894–1895 Põltsamaa uus õigeusu kirik
*1894–1895 Tõhela-Murro Ristija Johannese kirik

### Eestimaal
*1892 Paldiski Püha Georgi kiriku ümberehitus
Nièvre'i grifoon

**Nièvre'i grifoon** on Prantsusmaa samanimelisest departemangust pärinev koeratõug (grifoon).

Tõustandardis on koera käitumise/iseloomu kohta muuhulgas kirjas: "Väga hea haistmismeelega, osav ning naudib liikumist rasketes maastikutingimustes ning tihnikutes."

Samas allikas on koera kasutuse kohta kirjas järgmist: "Seda tõugu hagijaid kasutatakse põhiliselt metsseajahil, tavaliselt karjana, ent mõnikord ka üksikult. "

## Viited

## Välislingid

* Nivernei grifoon koer.ee saidil
Kapcevičy

**Kapcevičy** (transkribeerituna **Kaptsevitšõ**) on alevik (endine alev) Valgevenes Homieli oblastis Pietrykaŭ rajoonis, Kapcevičy külanõukogu halduskeskus. Alevik asub oblasti keskusest Homielist 191 ja rajooni keskusest Pietrykaŭst 21 kilomeetri kaugusel. 

## Ajalugu

Kapcevičy ümbruses asuvad mitmed kurgaanid, mis näitavad, et sealne piirkond on vana asustusega. Kirjalikes allikates mainitakse asulat esimest korda XVI sajandil, mil sealne küla kuulus Minski vojevoodkonda ja Mazyri maakonda.

Seoses Poola jagamisega läks alev aastal 1763 Venemaa koosseisu, kus hakkas kuuluma Mozõri maakonda. Aastal 1795 ehitati sinna puidust õigeusu kirik, toona oli külas 194 elanikku. Aastal 1884 hakkas kiriku juures tegutsema kihelkonnakool. Asula hakkas intensiivsemalt kasvama pärast Polesje raudtee ehitamist, mil seal aastal 1886 avati raudteejaam. Toona oli Kapcevičy üle 300 elanikuga küla. Aastal 1903 avati seal saekaater ja vineeritehas, aastal 1908 sidejaoskond. Aastal 1915 toimus sealse vabrikus streik.

Aastal 1919 läks Kapcevičy Valgevene NSV koosseisu, kus sellest sai aastal 1920 kohaliku külanõukogu halduskeskus. Toona oli külas 550 elanikku, ent eraldi asulana eristati veel raudteejaama, kus oli 203 elanikku. 15. juulil 1935 sai Kapcevičy töölisasula (sisuliselt alevi) staatuse.

Teise maailmasõja ajal ründasid partisanid külas asuvat sakslaste garnisoni ja purustasid selle. Hiljem hukkasid saksa karistussalklased 63 alevi elanikku. Kapcevičy kaotas alevi staatuse 24. augustil 1951. Aastal 1959 oli seal 2095 elanikku, alevikus töötasid juurviljakonserve valmistav tehas, metsamajand ja saekaater; alevikus olid nii keskkool kui ka kutsekool, sidejaoskond, kultuurimaja ja kaks raamatukogu.

## Viited
Kleine Litanei

**"Kleine Litanei"** (eesti keeles 'Väike litaania') on eesti helilooja Arvo Pärdi 2015. aastal valminud teos *[[a cappella]]* segakoorile. Muusikateose pikkus on viis minutit.

Pärt kirjutas teose Viini Muuseumi tellimusel Virgiliuse kabeli (Virgilkapelle) taasavamise puhul. Teose rahvusvaheline esiettekanne toimus Viini Virgiliuse kabelis 10. detsembril 2015, seda esitas Arnold Schönbergi koor dirigent Erwin Ortneri juhatusel. Esiettekanne Eestis toimus 17. detsembril 2015 Tallinna Toomkirikus Eesti Muusika- ja Teatriakadeemia jõulukontserdil, kus seda esitas ansambel Vox Clamantis dirigent Jaan-Eik Tulve juhatusel.

Teos on pühendatud 8. sajandil elanud kristlikule pühakule Virgiliusele, kes pärines Iirimaalt, kuid tegutses üle 30 aasta Austria aladel Salzburgis, olles seal nii kloostriülemaks kui ka piiskopiks.

## Viited
Andreas Christensen

**Andreas Bødtker Christensen** (sündinud 10. aprillil 1996 Lillerødis) on Taani jalgpallur, kes mängib keskkaitsjana Hispaania kõrgliigaklubis Barcelona ja Taani jalgpallikoondises.

Aastatel 2012–2022 kuulus Christensen Londoni Chelsea ridadesse. 2018. aastal valiti ta Chelsea aasta noorjalgpalluriks.

Aastatel 2015–2017 mängis Christensen Bundesligas Mönchengladbachi Borussias (laenul Chelseast). Hooajal 2015–16 valiti ta Mönchengladbachi Borussia hooaja parimaks mängijaks.

2022. aasta juulis sõlmis ta nelja-aastase lepingu Barcelonaga. Tema väljaostuklausliks seati 500 miljonit eurot.

## Koondisekarjäär
Debüüdi Taani rahvuskoondises tegi Christensen 5. juunil 2015 sõprusmängus Montenegro vastu. Esimese värava lõi ta rahvuskoondises 14. novembril 2017 MM-i valikmängus Iirimaa vastu.

Ta kuulus Taani koondisse 2018. aasta maailmameistrivõistlustel ja 2021. aasta Euroopa meistrivõistlustel.

## Saavutused
;Chelsea
*UEFA Meistrite Liiga: 2020–21
*UEFA Euroopa Liiga: 2018–19
*UEFA Superkarikas: 2021
*Klubide maailmameistrivõistlused: 2021

## Viited

## Välislingid
Vananaistesuvi

**Vananaistesuvi** on kujundlik väljend **järelsuve** kohta; see tähendab põhjapoolkeral esinevat kuiva, päikesepaistelist sooja aega sügisel. Euroopas esineb see enamasti septembri teisel poolel või oktoobris.

Vananaistesuve põhjustab püsiv antitsüklon. 

Meteoroloogilises mõttes võib sügisest sooja ilma vananaistesuveks nimetada alles siis, kui hoolimata jahedatest öödest on ööpäeva keskmine õhutemperatuur püsinud pidevalt üle 13 kraadi. (Klimaatiline sügis algab ööpäeva keskmise õhutemperatuuri püsiva langemisega alla +13 °C ja lõpeb siis, kui temperatuur püsib alla +5 °C.)

Nimetus "vananaistesuvi" tuleb tõenäoliselt sellest, et vanasti tegid lihtsamaid sügisesi põllutöid vanemad naised.

## Vananaistesuvi muudes keeltes
* Eestikeelne kujundlik väljend "vananaistesuvi" on tulnud samatähenduslikust saksakeelsest sõnast *Altweibersommer*.
* Vene keeles on sama tähendusega väljend *бабье лето*.
* Šveitsis öeldakse selle kohta *Witwensömmerl* – lesknaiste suveke.
* Põhja-Ameerikast pärineb laialdaselt levinud ingliskeelne väljend *Indian summer* – indiaanisuvi.
* Bulgaaria keeles on see *циганско лято* või *сиромашко лято* – mustlassuvi või vaese mehe suvi.
* Rootsi keeles öeldakse *Brittsommar* – Birgitta suvi.
* Soome keeles öeldakse *intiaanikesä* – indiaani suvi.
* Prantsuse keeles kasutatav *été de la Saint-Martin* tähendab püha Martinuse suve.
* Inglismaal kasutatakse väljendit *All-hallown Summer –* kõikide pühakute suvi.
* Türgi keeles kutsutakse vananaistesuve vinnutatud liha järgi – *pastırma yazı* ehk basturmaasuvi.

## Viited
Tšaplõgini rajoon

**Tšaplõgini rajoon** (vene keeles *Чаплыгинский район*) on 2. järgu haldusüksus (munitsipaalrajoon) Venemaal Lipetski oblasti idaosas. Rajooni keskus on Tšaplõgini linn.

Rajoon piirneb põhjas Rjazani oblastiga, idas Tambovi oblastiga, lõunas Dobroje rajooniga ja läänes Lev Tolstoi rajooniga.

Rajooni pindala on 1490 km². Elanike arv oli 2012. aastal 32 141, 2009. aastal 33 089 ja 2002. aastal 36 069.

Tšaplõgini rajoonis on 103 asulat, mis kuuluvad ühe linnaasunduse (Tšaplõgini linna) ja kahekümne kahe külaasunduse koosseisu.

Rajooni tähtsamad jõed on Stanovaja Rjassa ja Ranova.

## Viited
Sopka

**Sopka** (vene sõnast сопка) on küngas või üksik ümara tipuga mägi või metsatu mäetipp Venemaal, Siberis ja Kaug-Idas.

## Viited
Vladimir Laptev

**Vladimir Laptev** (vene keeles *Владимир Георгиевич Лаптев*; sündinud 13. juulil 1946) on vene teatri- ja filminäitleja ning lavastaja.

Aastatel 1971–1975 oli ta V. Majakovski nimelise Moskva Akadeemilise Teatri näitleja. Aastatel 1982–1984 oli ta Eesti NSV Riikliku Vene Draamateatri peanäitejuht. 

Ta on Venemaa Teatrikunsti Instituudi (GITIS) dotsent. Aastatel 2002–2006 lavastas ta mitu lavastust Tallinnas Vene Noorsooteatris.

Aastatel 1988–1993 tegi ta kaasa mitmes Eesti mängufilmis, sealhulgas "Varastatud kohtumine", "Need vanad armastuskirjad" ja "Armastuse lahinguväljad".

## Tunnustus
*1988 Eesti NSV teeneline kunstnik
*2013 Venemaa teeneline kultuuritöötaja

## Viited
Veiko-Vello Palm

**Veiko-Vello Palm** (sündinud 29. mail 1971) on Eesti erusõjaväelane, auastmelt kindralmajor, kes oli aastatel 2023–2024 kaitseväe diviisi ülem. 

2015. aasta 30. juulist kuni 3. augustini 2018 juhtis ta 1. jalaväebrigaadi.   Pärast seda töötas ta Kaitseväe peastaabi ülema kindralmajor Martin Heremi asetäitjana. 5. detsembril 2018 sai temast Kaitseväe peastaabi ülem seoses Heremi nimetamisega kaitseväe juhatajaks. 14. juunil 2021 asus ta kindralmajor Indrek Sireli asemel kaitseväe juhataja asetäitjaks. 15. jaanuaril 2023 nimetas kaitseminister Hanno Pevkur Palmi kaitseväe diviisiülemaks.  29. veebruaril 2024 esitas diviisiülem kindralmajor Veiko-Vello Palm kaitseväe juhatajale avalduse tegevteenistusest lahkumiseks, mille kindral Martin Herem kohe rahuldas. Kindralmajor Palm arvati reservi alates 29. märtsist 2024. 

Alates 5. aprillist 2024 on ta võitlusrobootikat tootva AS-i Milrem Robotics koosseisu kuuluva kaitsetööstusettevõtte
Frankenburg Technologies OÜ juhatuse liige.

## Haridus
### Sõjaväeline haridus
* 1992–1994 Eesti Riigikaitse Akadeemia sõjakool
* 1997–2001 Soome Riigikaitsekõrgkool
* 2003 Soome Riigikaitsekõrgkool, pataljoniülemate kursus (soomusvägi)
* 2003–2005 Soome Riigikaitsekõrgkool, kindralstaabiohvitseride kursus (magistriõpe)
* 2007 NATO Kool, lahinguvalmiduse hindamise kursus (CERVAL)

## Teenistuskäik
* 1992 Kalevi üksik-jalaväepataljon, ajateenistus
* 1995–1996 Põhja üksik-jalaväekompanii õpperühma vanem
* 1996 Põhja üksik-jalaväekompanii rühmaülem
* 1996–1997 Eesti Riigikaitse Akadeemia sõjakool, 2. kursuse ülem
* 1997 Kaitsejõudude peastaabi operatiivosakonna staabiohvitser
* 2001–2002 Maaväe staabi jalaväeosakonna vanemstaabiallohvister
* 2002–2003 KVÜÕA taktika õppetooli brigaadi ja pataljoni grupp, taktikaõppejõud
* 2005–2007 Tapa väljaõppekeskus, staabiülem-keskuse ülema asetäitja
* 2007–2008 välismissioon Afganistanis, ISAF HQ vanemstaabiohvitser
* 2008–2009 Kaitsejõudude peastaabi operatiiv- ja väljaõppeosakonna ülem
* 2009–2012 NATO Kirdekorpuse staabi operatiivosakonna vanemstaabiohvister (mh 2010 välismissioon Afganistanis, RC S suunaohvitser)
* 2012–2015 Kaitseministeeriumi riigikaitse planeerimise osakonna juhataja
* 30. juuli 2015 – 3. august 2018 1. jalaväebrigaadi ülem
* 3. august 2018 – 5. detsember 2018 Kaitseväe peastaabi ülema asetäitja
* 5. detsember 2018 – 14. juuni 2021 Kaitseväe peastaabi ülem 
* 14. juuni 2021 – 15. jaanuar 2023 Kaitseväe juhataja asetäitja 
* alates 15. jaanuarist 2023 kuni 29. märtsini 2024 Kaitseväe diviisi ülem

## Auastmed

## Tunnustus

### Teenetemärgid

## Viited

## Välislingid

* "1. jalaväebrigaadi asub juhtima kolonelleitnant Veiko-Vello Palm" ERR, 30. juuli 2015
* Allar Viivik "Saame tuttavaks: kolonelleitnant Veiko-Vello Palm" Harju Elu, 14. august 2015
* Veiko-Vello Palm "Veiko-Vello Palm: liitlasi tuleb juurde, Eesti saab paremini kaitstud" Postimees, 30. detsember 2016
* Haanus Luure "Ekspert: liitlaste tankid saavad soise Eesti pinnasega hästi hakkama" Geenius.ee, 27. jaanuar 2017
*"President andis kaitseväe peastaabi ülemale brigaadikindrali auastme" ERR, 20. veebruar 2019 
* Diviisiülema CV kaitseväe veebilehel, mil.ee, 29. märts 2024
Lev Tolstoi rajoon

**Lev Tolstoi rajoon** (vene keeles *Лев-Толстовский район*) on 2. järgu haldusüksus (munitsipaalrajoon) Venemaal Lipetski oblasti põhjaosas. Rajooni keskus on Lev Tolstoi asula.

Rajoon piirneb põhjas Rjazani oblastiga, idas Tšaplõgini rajooniga, kagus Dobroje rajooniga, edelas Lebedjani rajooniga ja läänes Dankovi rajooniga.

Rajooni pindala on 970 km². Elanike arv oli 2012. aastal 17 004, 2009. aastal 16 818 ja 2002. aastal 17 862.

Lev Tolstoi rajoonis on 45 asulat, mis kuuluvad kümne külaasunduse koosseisu.

Rajooni tähtsamad jõed on Guštšina Rjasa, Jagodnaja Rjasa ja Rakovaja Rjasa.

## Viited
Ivar Sikk

**Ivar Sikk** (sündinud 23. detsembril 1963) on Eesti riigiametnik.

## Haridus
Ta on lõpetanud 1989. aastal Eesti Põllumajanduse Akadeemia ökonoomika ja organiseerimise erialal. 2000. aastal lõpetas ta Tartu Ülikooli Õigusinstituudi.

Täiendanud on ta end Tallinna Tehnikaülikoolis ja Eesti Kõrgemas Kommertskoolis.

## Töökäik
* 1982–1983 Saku Instituudi laborant
* 1986–1988 Eesti Põllumajanduse Akadeemia ökonoomikakateedri analüütik
* 1989–1990 ETKVL-i koondise Agro insener
* 1990–1991 AS Floersi tegevjuht
* 1991–1993 AS-i Broksel maakler
* 1993–1994 AS Jalutaja juhataja
* 1995–1996 Põllumajandusministeeriumi Maailmapanga ja Euroopa Liidu projekti juhtimise üksuse ekspert
* 1996–1998 Põllumajandusministeeriumi Maailmapanga ja Euroopa Liidu projekti juhtimise üksuse juht
* 1998–2000 Põllumajandusministeeriumi põllumajanduspoliitika osakonna juhataja
* 2000–2004 Rahandusministeeriumi välisfinantseerimise osakonna juhataja
* 2004–2007 Rahandusministeeriumi riigieelarve osakonna juhataja
* 2007–2014 Rahandusministeeriumi riigieelarve poliitika asekantsler
* 2014–2016 Maailmapangas Balti- ja Põhjaregiooni direktori vanemnõunik
* 2017–2018 Haridus- ja Teadusministeeriumi planeerimise asekantsler 

## Viited
Koidula Soe

**Koidula Soe** on eesti õpetaja ja Tõlliste valla aumärgi laureaat.

## Haridus
Õppinud Nõo Keskkoolis ning Tartu Ülikoolis keemiat ja bioloogiat.

## Ühiskondlik tegevus
Töötas 40 aastat (1. augustist 1977 kuni 31. augustini 2017) Tsirguliina Keskkoolis bioloogia ja keemia õpetajana. Valis õpetajaameti, kuna see oli tema lapsepõlveunistus: talle meeldis lapsena mängida õpetajat ja viisi panna.

2012. aasta kevadel toimus Tsirguliina raamatukogus näitus Koidula Soe kogutud kivimite kogust.

## Looming
2012. aastal avaldas Koidula Soe luulekogu "Rändaja", mille üht versiooni (raamat ilmus kahes versioonis: piltidega ja piltideta) illustreerivad autori loodus- ja reisifotod. Luulekogu sisaldab luuletusi, mille teemadeks on inimese elutee ehk rändamine elust surmani või rändamine looduses kevadest kevadeni. Trükituna ilmus luukekogu 2013. aastal.

## Isiklikku
Tema hobideks on reisimine, luuletuste kirjutamine ja kivimite kogumine.

Luuletuste hakkas Koidula Soe kirjutama juba koolis õppides. Luuletama inspireerivad teda loodus (eriti sügis), valu ja raskused, vastamata armastus ning tobedused ühiskonnaelus.

## Viited

## Välislingid
* Fotod Koidula Soest ja tema luulekogust "Rändaja" Tsirguliina Keskkooli raamatukogu blogi, 5. september 2012
* Fotod Koidula Soe kivimite kogu näituselt Tsirguliina raamatukogus Tsirguliina raamatukogu veebipäevik, 17. mai 2012
* Koidula Soe fotod Paganamaast Tsirguliina keskkool, 17. september 2016
Dankovi rajoon

**Dankovi rajoon** (vene keeles *Данковский район*) on 2. järgu haldusüksus (munitsipaalrajoon) Venemaal Lipetski oblasti põhjaosas. Rajooni keskus on Dankovi linn.

Rajoon piirneb kirdes Rjazani oblastiga, idas Lev Tolstoi rajooniga, lõunas Lebedjani rajooniga ja läänes Tula oblastiga.

Rajooni pindala on 1894,85 km². Elanike arv oli 2012. aastal 34 459, 2009. aastal 36 833 ja 2002. aastal 40 766.

Dankovi rajoonis on 149 asulat, mis kuuluvad ühe linnaasunduse (Dankovi linna) ja neljateistkümne külaasunduse koosseisu.

Rajooni tähtsamad jõed on Don ja Vjazovnja.

## Viited
Lebedjani rajoon

**Lebedjani rajoon** (vene keeles *Лебедянский район*) on 2. järgu haldusüksus (munitsipaalrajoon) Venemaal Lipetski oblasti põhjaosas. Rajooni keskus on Lebedjani linn.

Rajoon piirneb põhjas Dankovi rajooniga, kirdes Lev Tolstoi rajooniga, idas Dobroje rajooniga, lõunas Lipetski rajooniga, edelas Zadonski rajooniga, läänes Krasnoje rajooniga ja loodes Tula oblastiga.

Rajooni pindala on 1420 km². Elanike arv oli 2012. aastal 42 416, 2009. aastal 42 167 ja 2002. aastal 46 644.

Lebedjani rajoonis on 89 asulat, mis kuuluvad ühe linnaasunduse (Lebedjani linna) ja kuueteistkümne külaasunduse koosseisu.

Rajooni tähtsamad jõed on Don ja Krasivaja Metša.

## Viited
Billy (koeratõug)

**Billy** on Prantsusmaalt pärinev koeratõug.

## Viited

## Kirjandus
*Cunliffe, J. (2001). *The Encyclopedia of Dog Breeds*. Parragon. ISBN 0-7525-6561-3.

## Välislingid

* Billy veebisaidil koer.ee
Krasnoje rajoon

**Krasnoje rajoon** (vene keeles *Краснинский район*) on 2. järgu haldusüksus (munitsipaalrajoon) Venemaal Lipetski oblasti loodeosas. Rajooni keskus on Krasnoje asula.

Rajoon piirneb põhjas Lebedjani rajooniga, kagus Zadonski rajooniga, lõunas Jeletsi rajooniga, läänes Stanovoje rajooniga ja loodes Tula oblastiga.

Rajooni pindala on 980 km². Elanike arv oli 2012. aastal 13 182, 2009. aastal 14 181 ja 2002. aastal 15 728.

Krasnoje rajoonis on 87 asulat, mis kuuluvad kaheksa külaasunduse koosseisu.

Rajooni tähtsamad jõed on Don, Krassivaja Metša, Bõstraja Sosna ja Semenjok.

## Viited
Pohorila

**Pohorila** (ukraina keeles Погоріла) on küla Ukrainas Vinnõtsja oblastis Teplõki rajoonis. Elanike arv on 1121. Pindala on 0,247 km².
Nepedivka

**Nepedivka** (ukraina keeles Непедівка) on küla Ukrainas Vinnõtsja oblastis Kozjatõni rajoonis. Elanike arv on 956.
Hrušivka (Apostolove rajoon)

**Hrušivka** (ukraina keeles Грушівка; 1952–2016 – *Leninske*) on küla Ukrainas Dnipropetrovski oblastis Apostolove rajoonis.


Вулиця Бахірєва.JPG|
Ленінське.JPG|
Пам'ятний знак на честь Базавлуцької Січі 01.JPG|
Пам'ятний знак на честь Базавлуцької Січі 02.JPG|
Bahrõnivtsi

**Bahrõnivtsi** (ukraina keeles Багринівці) on küla Ukrainas Vinnõtsja oblastis Litõni rajoonis. Elanike arv on 1948. Pindala on 7,76 km².
Stanovoje rajoon

**Stanovoje rajoon** (vene keeles *Становлянский район*) on 2. järgu haldusüksus (munitsipaalrajoon) Venemaal Lipetski oblasti loodeosas. Rajooni keskus on Stanovoje küla.

Rajoon piirneb põhjas Tula oblastiga, idas Krasnoje rajooniga, lõunas Jeletsi rajooniga, edelas Izmalkovo rajooniga ja loodes Orjoli oblastiga.

Rajooni pindala on 1350 km². Elanike arv oli 2012. aastal 18 428, 2009. aastal 18 753 ja 2002. aastal 20 424.

Stanovoje rajoonis on 122 asulat, mis kuuluvad 18 külaasunduse koosseisu.

Rajooni tähtsamad jõed on Palna ja Semenek.

## Viited
Lipetski rajoon

**Lipetski rajoon** (vene keeles *Липецкий район*) on 2. järgu haldusüksus (munitsipaalrajoon) Venemaal Lipetski oblasti lääneosas. Rajooni keskus on Lipetski linn (ei kuulu rajooni koosseisu).

Rajoon piirneb kirdes Dobroje rajooniga, idas Grjazi rajooniga, kagus Usmani rajooniga, lõunas Hlevnoje rajooniga, läänes Zadonski rajooniga ja loodes Lebedjani rajooniga.

Rajooni pindala on 1510 km². Elanike arv oli 2012. aastal 49 467, 2009. aastal 44 355 ja 2002. aastal 48 383.

Lipetski rajoonis on 86 asulat, mis kuuluvad kahekümne kuue külaasunduse koosseisu.

Rajooni tähtsaim jõgi on Voroneži jõgi.

## Viited
Atractus cerberus

***Atractus cerberus*** on maoliik *[[Atractus]]e* perekonnast, kes elavad Ecuadoris.

*Atractus cerberus* erineb sugulastest mitme tunnuse poolest, nagu kollane kõhualune ja isasmadude 150 kõhukilbist.  

Liiginimetus “cerberus” on võetud vanakreeka mütoloogilise Allilma väravaid valvava mitmepealise koera Kerberose näitel, viitamaks rajatud õlitöötlemistehasele “Refinería del Pacífico”.

## Välislingid
*Alejandro Arteaga, Konrad Mebert, Jorge H. Valencia, Diego F. Cisneros-Heredia, Nicolás Peñafiel, Carolina Reyes-Puig, José L. Vieira-Fernandes, Juan M. Guayasamin, *[https://doi.org/10.3897/zookeys.661.11224 Molecular phylogeny of Atractus (Serpentes, Dipsadidae), with emphasis on Ecuadorian species and the description of three new taxa]*, ZooKeys 661: 91-123 (15. märts 2017) 
*Peter Uetz, Jakob Hallermann, Roomajate andmebaas: *[http://reptile-database.reptarium.cz/species?genus=Atractus&species=cerberus&search_param=%28%28genus%3D%27atractus%27%29%29 Atractus cerberus ARTEAGA, MEBERT, VALENCIA, CISNEROS-HEREDIA, PEÑAFIEL, REYES-PUIG, VIEIRA-FERNANDES & GUAYASAMIN, 2017]*
Lycodon sidiki

***Lycodon sidiki*** on maoliik kihvmao perekonnast, kes elab Sumatral Acehi provintsis.

*Lycodon sidiki* erineb sugulastest mitme tunnuse poolest, nii puudub neil madudel silmaeesne kilbis ja  seljakilbised on kiiluga.

## Välislingid
*Wostl, Hamidy, Kurniawan ja Smith, *[http://www.mapress.com/j/zt/article/view/zootaxa.4276.4.6 A new species of Wolf Snake of the genus Lycodon H. Boie in Fitzinger (Squamata: Colubridae) from the Aceh Province of northern Sumatra, Indonesia]*, Zootaxa. 4276(4) ; 539–553.  DOI: 10.11646/zootaxa.4276.4.6
**[http://novataxa.blogspot.com.ee/2017/06/lycodon-sidiki.html [Herpetology • 2017] Lycodon sidiki • A New Species of Wolf Snake of the Genus Lycodon H. Boie in Fitzinger (Squamata: Colubridae) from the Aceh Province of northern Sumatra, Indonesia]*, 19. juuni 2017

*Selles artiklis on kasutatud ingliskeelset artiklit [[:en:Lycodon sidiki]] seisuga 18.07.2017.*
Natrix helvetica

***Natrix helvetica*** on maoliik nastiku perekonnast. Need maod elavad Saksamaal, Prantsusmaal, Suurbritannias, Itaalias ja Šveitsis.

Roomajate andmebaasis on maoliik klassifitseeritud hariliku nastiku alamliigina, kuid geneetiliste analüüside põhjal käsitletakse neid osade allikate kohaselt, alates augustist 2017, eraldi maoliigina.

## Viited
 

*Selles artiklis on kasutatud ingliskeelset artiklit [[:en:Barred grass snake]] seisuga 7.09.2017.*
Oligodon culaochamensis

***Oligodon culaochamensis*** on maoliik vähehammasmao perekonnast, kelle elupaigaks on Vietnami Cù lao Chàmi saarestik. 

Liigi täiskasvanud isendid on keskmise suurusega (kogupikkus 582 mm). Kaelal ja keskkehal on neil 17–19 seljakilbise rida ja 15 või 17 rida enne kloaaki. Kõhukilbiseid on isastel 167–169 ja emastel 179–182. Sabaaluseid kilbiseid on isastel 63–66 ja emastel 51–52. Mao pead katvate soomuste hulgas on silmaeesne kilbis. Ninakilbis on paariline, anaalkilbis paaritu. Isastel on hemipeenis paaris, ogadega ja pikk, ulatudes 20. sabaaluse kilbiseni.

## Välislingid
* *[http://novataxa.blogspot.com.ee/2017/07/oligodon-culaochamensis.html [Herpetology • 2017] Oligodon culaochamensis • A New Species of the Genus Oligodon Fitzinger, 1826 (Squamata: Colubridae) from Cu Lao Cham Islands, central Vietnam]*, 7. juuli 2017
* SANG NGOC NGUYEN, LUAN THANH NGUYEN, VU DANG HOANG NGUYEN, HOA THI PHAN, KE JIANG, ROBERT W. MURPHY, *[https://www.biotaxa.org/Zootaxa/article/view/zootaxa.4286.3.2 A new species of the genus Oligodon Fitzinger, 1826 (Squamata: Colubridae) from Cu Lao Cham Islands, central Vietnam]*. Zootaxa. 4286(3); DOI: http://dx.doi.org/10.11646/zootaxa.4286.3.2
Sergei Zverev (rahvalaulik)

**Sergei Afanasjevitš Zverev**, pseudonüüm **Kõõl Uola**,  (vene keeles Сергей Афанасьевич Зверев; Кыыл Уола; 25. juuli (vkj 8. juuli) 1900 Suntari uluss, Jakuudi oblast – 7. märts 1973) oli jakuudi rahvalaulik ja koreograaf. Teda peetakse jakuudi lavalise tantsukultuuri rajajaks.

Ta oli olonghode esitaja ja uosohhai eeslaulja. Silmapaistvaid olonghode pajatajaid (jakuudi keeles *олоҥхоһут*) võeti NSV Liidu Kirjanike Liidu liikmeks. Zverev sai liidu liikmeks 1939. aastal.

Jakuudi kirjanduse kullafondi kuuluvad Zverevi loodud olongho "Куллустай Бэргэн" ning poeemid "Оргуhуохтаах кыыс", "Айхал эйиэхэ, аар тайҕа", "Уот Кудулу", "Мин сyрэҕим" ja "Улуу Москва туhунан тойук". Zverevi sõjaeelne looming ei ole talletatud.

1947. aastal oli Zverev jakuudi esimese rahvusliku ooperilavastuse Njurgun Bootur konsultant.

Zverev on jakuudi lavalise tantsukultuuri alusepanija. Ta on loonud enam kui 30 tantsu. Tema koreograafilise loomingu tipuks on tants "Оhуордар". 1959. aastal lavastas ta ooper-balleti "Суоhалдьыйа Толбонноох".

## Töökäik
Ta on töötanud kolhoosis, sovhoosis (kütina), kullakaevanduses, soolatööstuses (tislerina) ja näitlejana Njurba kolhoositeatris.

## Tunnustus
* Jakuudi ANSV teeneline kunstitegelane
* Vene NFSV teeneline kultuuritöötaja

## Mälestuse jäädvustamine
Sahha rahvuslik tantsuteater kannab tema nime.

## Isiklikku
Sergei Zverev oli fenomenaalse mäluga. Tema  vanaisa Anton Djapta ja isa Afanassi Antonov (pseudonüüm Kõõl Ohhonoohhoi) olid tuntud olonhoode esitajad. 

Zverevil oli kahest abielust kokku 14 last, neist 10 said kõrg- ja 4 keskerihariduse.

## Viited
Getter Meresmaa

**Getter Meresmaa** (sündinud 18. septembril 1994) on eesti näitleja.

Ta on lõpetanud 2013. aastal Jakob Westholmi Gümnaasiumi  ja 2017. aastal Tartu Ülikooli Viljandi kultuuriakadeemia näitlejana (11. lend, kursuse juhendaja Kalju Komissarov) *cum laude*.

Ta on mänginud filmides "Kirsitubakas", "Ema" ja "Elu ja armastus".

Alates 2017. aasta augustist on ta Eesti Noorsooteatri näitleja.

## Tunnustus

* 2023 Salme Reegi nimeline lasteteatri auhind (koos Tanel Jonase, Doris Tislari ja Risto Vaidlaga; **"**Kõik ägedad asjad" (Eesti Noorsooteater): puudutaval ja keerulisel teemal lavastus, mille iga etendus mängitakse ainukordseks sündmuseks)

## Viited

## Välislingid
*
*Getter Meresmaa Eesti Noorsooteatri veebisaidil
Portselanhagijas

**Portselanhagijas** on Prantsusmaalt pärinev koeratõug.


Porcelaine 2009 pl2.jpg
Porcelaine portret 2009 pl.jpg


## Viited

## Kirjandus
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid

* Portselanhagijas koer.ee saidil
Blythia hmuifang

***Blythia hmuifang*** on maoliik *[[Blythia]]* perekonnast, kes elab Indias Mizorami osariigis.

*Blythia hmuifang* erineb sugulasest *[[Blythia reticulata]]* mitme tunnuse poolest, nii on madudel 114–117 kõhukilbist (sugulasel 129–149), isasmadudel 20–21 sabaalust kilbist (sugulasel 22–32) ning erinevused värvuses - väiksematel madudel on kõhualune oranžikas-punakas ja suurematel madudel kreemjas. Hemipeenise erinevused on väiksemad.

## Välislingid
*Gernot Vogel, Hmar Tlawmte Lalremsanga, Vanlalhrima Vanlalhrima, *[https://biotaxa.org/Zootaxa/article/view/zootaxa.4276.4.8 A second species of the genus Blythia Theobald, 1868 (Squamata: Colubridae) from Mizoram, India]*, 4276. väljaanne, nr 4
**[http://novataxa.blogspot.com.ee/2017/06/blythia-hmuifang.html [Herpetology • 2017] Blythia hmuifang • A Second Species of the Genus Blythia Theobald, 1868 (Squamata: Colubridae) from Mizoram, India]*

*Selles artiklis on kasutatud ingliskeelset artiklit [[:en:Blythia hmuifang]] seisuga 16.07.2017.*
Gerrhopilus persephone

***Gerrhopilus persephone*** on 
maoliik perekonnast *[[Gerrhopilus]]*.

## Välislingid
* *[http://novataxa.blogspot.com.ee/2017/07/gerrhopilus-persephone.html [Herpetology • 2017] New Species of Blindsnake of the Genus Gerrhopilus (Squamata: Gerrhopilidae) from the offshore islands of Papua New Guinea]*, 26. juuli 2017
*Fred Kraus, *[http://www.mapress.com/j/zt/article/view/zootaxa.4299.1.3 New Species of Blindsnakes (Squamata: Gerrhopilidae) from the offshore islands of Papua New Guinea]*, Zootaxa, 4299. väljaanne, nr 1, Lühikokkuvõtte veebiversioon
Krasnosilka (Beršadi rajoon)

**Krasnosilka** (ukraina keeles Красносілка) on küla Ukrainas Vinnõtsja oblastis Beršadi rajoonis. Elanike arv on 1978.


Парк в Красносілці 1 фонтан.jpg
Парк в Красносілці 2.jpg
Парк в Красносілці 3.jpg
Парк в Красносілці 4.jpg
Парк в Красносілці 5.jpg
Парк в Красносілці 6.jpg
Парк в Красносілці 7.jpg
Садиба в Красносілці 1.jpg
Садиба в Красносілці 2.jpg
Садиба в Красносілці господаський двір 1.jpg
Садиба в Красносілці господаський двір 2.jpg
Садиба в Красносілці господаський двір 3.jpg
Садиба в Красносілці господаський двір 4.jpg
Садиба в Красносілці фонтан.jpg
Садибний будинок в Красносілці 2.jpg
Садибний будинок в Красносілці 3.jpg
Садибний будинок в Красносілці 4.jpg
Bilõi Rukav

**Bilõi Rukav** (ukraina keeles Білий Рукав) on küla Ukrainas Vinnõtsja oblastis Hmilnõki rajoonis. Elanike arv oli 2001. aastal 701. Pindala on 2,4 km².
Izmalkovo rajoon

**Izmalkovo rajoon** (vene keeles *Измалковский район*)  on 2. järgu haldusüksus (munitsipaalrajoon) Venemaal Lipetski oblasti loodeosas. Rajooni keskus on Izmalkovo küla.

Rajoon piirneb kirdes Stanovoje rajooniga, läänes Jeletsi rajooniga, kagus Dolgorukovo rajooniga ja läänes Orjoli oblastiga.

Rajooni pindala on 1130 km². Elanike arv oli 2012. aastal 17 078, 2009. aastal 17 581 ja 2002. aastal 18 813.

Izmalkovo rajoonis on 120 asulat, mis kuuluvad kolmeteistkümne külaasunduse koosseisu.

Rajooni tähtsamad jõed on Bõstraja Sosna ja Vorgol.

## Viited
Prantsuse spanjel

**Prantsuse spanjel** on Prantsusmaalt pärinev koeratõug.

Tõustandardis on koera käitumise/iseloomu kohta muuhulgas kirjas: "Tasakaaluka, siira, leebe ning rahuliku loomuga entusiastlik jahikoer."


04031137 Epagneul Francais.jpg
Epagneul-francais01.JPG


## Viited

## Kirjandus
*Cunliffe, J. (2001). *The Encyclopedia of Dog Breeds*. Parragon. ISBN 0-7525-6561-3.

## Välislingid

* Prantsuse spanjel koer.ee saidil
Rohukas

**Rohukas** (*Oedemera*) on perekond mardikalisi sugukonnast rohuklased (*Oedemeridae*).

Rohukad on salede kehakujuga. Nende valmikud toituvad õitel. 

Perekonnas on umbes 80 liiki. Neist 38 elab Euroopas.

## Eesti liigid
**Oedemera croceicollis* (Gyllenhal, 1827)
**Oedemera femorata* (Scopoli, 1763) – kollarohukas
**Oedemera lurida* (Marsham, 1802) – hallrohukas
**Oedemera flavipes* (Fabricius 1792) 
**Oedemera virescens* (Linnaeus, 1767) – suurrohukas
Jossõpivka (Zdolbunivi rajoon)

**Jossõpivka** (ukraina keeles Йосипівка) on küla Ukrainas Rivne oblastis Zdolbunivi rajoonis. Elanike arv on 129. Pindala on 3,7 km².
Demidovi rajoon

**Demidovi rajoon** (vene keeles *Демидовский район*) on 2. järgu haldusüksus (munitsipaalrajoon) Venemaal Smolenski oblasti loodeosas. Rajooni keskus on Demidovi linn.

Rajoon piirneb põhjas Tveri oblastiga, idas Duhhovštšina rajooniga, lõunas Smolenski rajooniga, edelas Rudnja rajooniga ja läänes Veliži rajooniga.

Rajooni pindala on 2512,16 km². Elanike arv oli 2012. aastal 13 488, 2009. aastal 15 282 ja 2002. aastal 18 167.

Demidovi rajoonis on 233 asulat, mis kuuluvad kahe linnaasunduse (Demidovi linna ja Prževalskoje alevi) ning nelja külaasunduse koosseisu.

Rajooni tähtsamad jõed on Kasplja, Vjatša, Polovja, Borožanka ja Jelša.

## Viited
Veliži rajoon

**Veliži rajoon** (vene keeles *Велижский район*) on 2. järgu haldusüksus (munitsipaalrajoon) Venemaal Smolenski oblasti loodeosas. Rajooni keskus on Veliži linn.

Rajoon piirneb kirdes Tveri oblastiga, idas Demidovi rajooniga, lõunas Rudnja rajooniga, läänes Valgevenega ja loodes Pihkva oblastiga.

Rajooni pindala on 1473 km². Elanike arv oli 2012. aastal 11 888, 2009. aastal 12 392 ja 2002. aastal 14 329.

Veliži rajoonis on 158 asulat, mis kuuluvad ühe linnaasunduse (Veliži linna) ja kaheksa külaasunduse koosseisu.

Rajooni tähtsaim jõgi on Zapadnaja Dvina.

## Viited
Rudnja rajoon

**Rudnja rajoon** (vene keeles *Руднянский район*) on 2. järgu haldusüksus (munitsipaalrajoon) Venemaal Smolenski oblasti lääneosas. Rajooni keskus on Rudnja linn.

Rajoon piirneb põhjas Veliži rajooniga, kirdes Demidovi rajooniga, kagus Smolenski rajooniga, lõunas Krasnõi rajooniga ja läänes Valgevenega.

Rajooni pindala on 2111 km². Elanike arv oli 2012. aastal 24 764, 2009. aastal 25 021 ja 2002. aastal 28 037.

Rudnja rajoonis on 158 asulat, mis kuuluvad ühe linnaasunduse (Rudnja linna) ja üheksa külaasunduse koosseisu.

## Viited
Inglise rebasehagijas

**Inglise rebasehagijas** on Suurbritanniast Inglismaalt pärinev koeratõug.

Tõustandardis on koera käitumise/iseloomu kohta muuhulgas kirjas: "Tugev ja vastupidav. Kaasasündinud jahitalendiga. Sõbralik, ei ole agressiivne."


Born to Run (15244176413).jpg
Chasse a courre.jpg
Horses and hounds (15832451122).jpg


## Viited

## Kirjandus
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid

* Inglise rebasehagijas koer.ee saidil
Kollajuure juurikas

**Kollajuure juurikas** ehk **kurkumajuurikas**  (*Curcumae rhizoma*) on hariliku kollajuure risoom, mida kasutatakse peamiselt toiduvürtsina ja -värvina.

Risoomi värvus on kollakashall kuni kollakasoranž ja meenutab hariliku ingveri risoomi.

Kollajuure juurikad sisaldavad 2,5–5% värvaineid kurkuminoide: kurkumiini, monodesmetoksükurkumiini, dimetoksükurkumiini, bidesmetoksükurkumiini. (Raal, 259:2010b)

## Farmakoloogilised toimed (osaline)

Kollajuure juurika ja selle osade teaduslike uuringute kohaselt evib taim põletiku-, vähi-, seene- ja bakterivastaseid toimeid.

Ühes uuringus võrreldi kollajuure, ingverijuure ja mittesteroidse põletikuvastase ravimi indometatsiini põletikuvastaseid toimeid rottidel indutseeritud artriidi korral. Kurkumajuurika artriidivastased toimed ületasid ingverijuure ja indometatsiini omi.

Suukaudselt manustatud kurkumajuurika pulber (kurkum) kiirendab maohaavandite paranemist. Vähendab kõhuvalu, toimib põletikuvastaselt ja maksa kaitsvalt (eriti maomürgi korral), vähendab allergilisust ja vere kolesteroolisisaldust.

## Viited

## Kirjandus
*Ain Raal, "Maailma ravimtaimede entsüklopeedia", lk 265–266, Tallinn: Eesti Entsüklopeediakirjastus, 2010a
*Ain Raal,"Farmakognoosia. Õpik kõrgkoolile", lk 258–259, Tartu Ülikooli Kirjastus, 2010b